open-index/open-wikipedia-markdown huggingface dataset:
סטריט פייטר (סרט)

**סטריט פייטר** (באנגלית: **Street Fighter**; נקרא גם **Street Fighter: The Ultimate Battle** או **Street Fighter: The Movie**) הוא סרט פעולה אמריקאי משנת 1994 שנכתב ובוים על ידי סטיבן אי. דה-סוזה, המבוסס על סדרת משחקי הווידאו *[[סטריט פייטר (סדרת משחקים)|סטריט פייטר]]* של חברת קאפקום. הסרט הוא אחד משני עיבודים שיצאו באותה שנה ל-*Street Fighter II*, לצד סטריט פייטר 2: הסרט המצויר.

הסרט מתמקד בקולונל ויליאם פ. גייל (ז'אן-קלוד ואן דאם) המנסה להביס את הגנרל אמ. בייסון (רול ג'וליה), רודן צבאי וסוחר סמים המתכנן לכבוש את העולם באמצעות צבא של חיילי-על מהונדסים גנטית. לצידו פועלים לוחמי הרחוב ריו הושי (ביירון מאן) וקן מאסטרס (דמיאן צ'אפה) כדי לחדור לאימפריה של בייסון.

הופעתו של רול ג'וליה בסרט זכתה לשבחים ולמועמדות פוסט-מורטם לפרס סטורן לשחקן המשנה הטוב ביותר. הסרט מוקדש לזכרו, לאחר שנפטר כחודשיים לפני יציאתו.

## עלילה
במדינת שאדאלו שבדרום-מזרח אסיה מתחוללת מלחמת אזרחים בין כוחותיו של סוחר הסמים שהפך לרודן, הגנרל אמ. בייסון, לבין כוחות האומות המאוחדות בפיקודו של קולונל גייל. בייסון חוטף 63 עובדי סיוע ודורש כופר של 20 מיליארד דולר. גייל מסרב ומנסה לאתר אותו. במקביל, הרמאים ריו וקן נלכדים בידי גייל ומגויסים למשימה לחדור למעגל הקרוב של בייסון.

כתבת החדשות צ'ון-לי מנסה להתנקש בבייסון, אך מזימתה נכשלת. העלילה מתכנסת לקרב סופי בבסיסו של בייסון, במהלכו משתמש בייסון בחליפה ממוכנת עם מערכות רפואה וכלי נשק חשמליים, אך מובס בידי גייל. החטופים משוחררים, אך בסצנה שלאחר הכתוביות נראה שבייסון חוזר לחיים.

## צוות השחקנים
**לוחמי הרחוב:**

* ז'אן-קלוד ואן דאם – קולונל ויליאם פ. גייל
* מינג-נה ון – צ'ון-לי זאנג
* דמיאן צ'אפה – קן מאסטרס
* קיילי מינוג – לוטננט קמי וייט
* ביירון מאן – ריו הושי
* גרנד ל. בוש – בלרוג
* רוברט ממון – קרלוס "צ'רלי" בלאנקה
* פיטר טואיאסוסופו – אדמונד הונדה

**לוחמי שאדאלו:**

* רול ג'וליה – גנרל אמ. בייסון
* אנדרו בריניארסקי – זאנגיף
* מיגל א. נונייז ג'וניור – די ג'יי
* ג'יי טווארה – וגה
* ווס סטאדי – ויקטור סאגאט
* רושן סת' – ד"ר דאלסים

## הפקה
תקציב הסרט עמד על 35 מיליון דולר, במימון עיקרי של קאפקום, שהתנתה יציאה בדצמבר 1994. צילומי החוץ נערכו בבנגקוק והתפאורות נבנו באולפנים בבריזביין, אוסטרליה. גראהם רבל הלחין את המוזיקה המקורית.

הפסקול יצא בדצמבר 1994 וכלל שירי ראפ והיפ הופ. המוזיקה המקורית הוקלטה עם התזמורת הסימפונית של לונדון.

## מדיה נלווית
הסרט עובד לקומיקס חד-פעמי בהוצאת DC קומיקס, ולשני משחקי וידאו – לארקייד ולקונסולות פלייסטיישן וסגה סאטורן.

## קישורים חיצוניים

קטגוריה:סרטים אמריקאיים
קטגוריה:סרטי 1994
קטגוריה:סרטי פעולה
קופנגן (שיר)

**קוֹפַּנְגָן** הוא כתיב נפוץ בעברית לשמו של האי קוֹ פַּה נְגַאן (เกาะพะงัน) בתאילנד.
אלוף האלופים 2015

**אלוף האלופים 2015** היה המהדורה ה-20 של גביע אלוף האלופים (הסופר-קאפ הישראלי). המשחק נערך ב-15 באוגוסט 2015. בין מכבי תל אביב, אלופת ליגת העל לעונת , לבין עירוני קריית שמונה, סגנית אלופת ליגת העל לעונת .

לאחר 120 דקות שהסתיימו בתיקו 2–2 משערים למכבי תל אביב של ערן זהבי ולעירוני קריית שמונה של דין מימוני ואחמד עאבד, ניגשו שתי הקבוצות לדו-קרב פנדלים, בו ניצחה עירוני קריית שמונה 5–4 את מכבי תל אביב.

## מהלך המשחק

לאחר 120 דקות ופנדלים ניצחה עירוני קריית שמונה את מכבי תל אביב וזכתה בתואר בפעם הראשונה בתולדותיה.

## הערות שוליים

## קישורים חיצוניים
* 

קטגוריה:תחרויות כדורגל ב-2015
קטגוריה:מכבי תל אביב (כדורגל)
קטגוריה:עירוני קריית שמונה
קטגוריה:תל אביב-יפו: ספורט
קטגוריה:קריית שמונה: ספורט
קטגוריה:תחרויות כדורגל בישראל
קטגוריה:2015 בישראל: כדורגל
נבחרת האיטי בכדורגל נשים

**נבחרת האיטי בכדורגל נשים** מייצגת את האיטי בתחרויות כדורגל נשים בינלאומיות ומנוהלת על ידי התאחדות הכדורגל של האיטי (FHF). הנבחרת נחשבת לאחת מנבחרות הנשים הטובות ביותר באיים הקריביים, לצידן של ג'מייקה וטרינידד וטובגו.

משחקה הראשון של הנבחרת נערך באפריל 1991 במסגרת גביע הזהב הראשון, שאותו אירחה ובו היא סיימה במקום הרביעי (הישג השיא של הנבחרת עד היום). מאז היא השתתפה בעוד חמש אליפויות יבשתיות, אך מעולם לא הצליחה לעבור את שלב הבתים.

ב-2023, העפילה האיטי בפעם הראשונה בתולדותיה לגביע העולם של פיפ"א, לאחר שניצחה את צ'ילה בפלייאוף הבין-יבשתי. בגביע העולם, היא שובצה לבית אחד עם אנגליה, דנמרק וסין, הפסידה בכל שלושת משחקיה והודחה בסיום שלב זה. 

## כל [[גביע העולם בכדורגל לנשים|גביעי העולם]]
*1991 - לא העפילה
*1995 - לא נכנסה
*1999 עד 2019 - לא העפילה
*2023 - שלב הבתים

## כל גביעי הזהב של CONCACAF
*1991 - מקום רביעי
*1993 עד 1994 - לא נכנסה
*1998 - שלב הבתים
*2000 - לא נכנסה
*2002 - שלב הבתים
*2006 - לא נכנסה
*2010 עד 2014 - שלב הבתים
*2018 - לא נכנסה
*2022 - שלב הבתים

## הערות שוליים

קטגוריה:האיטי: כדורגל
האיטי
סכמה רב-אזורית

**סכמה רב-אזורית** (באנגלית: **Multi-Terrain Pattern**; או בראשי תיבות **MTP**) היא סכמת הסוואה שפותחה עבור הכוחות המזוינים של בריטניה ומבוססת על סכמת מולטיקם.

הסכמה הוכנסה לשירות סדיר של הכוחות הבריטיים, החל משנת 2010, במקום מדי סכמת דפוס משבש (DPM) בווריאציית החורש והמדבר שהייתה בשימוש סדיר מאז 1960. הסכמה הרב-אזורית, המבוססת על סכמת מולטיקם של חברת Crye Precision האמריקאית בשיתוף פעולה עם צבא ארצות הברית, תוכננה לפעול באופן עקבי במגוון רחב של סביבות, כולל מדבר, יערות, הרים וסביבה עירונית, והיא מורכבת משישה גוני צבע של חום וירוק. 

## משתמשות
[260px|ממוזער|שמאל|חיילים מ[חיל הנחתים המלכותי במדי קרב (PCS-CU) בסכמת MTP, אפגניסטן, 2011.]]
*  - בשימוש בלתי סדיר ברחבי הצבא האוקראיני.
*  - בשימוש הכוחות המיוחדים של בחרין.
*  - בשימוש יחידת הלוחמה הימית המיוחדת.
*  - הסכמה הסדירה של כלל הכוחות המזוינים של הממלכה המאוחדת, מלבד חיל הנחתים המלכותי העושה שימוש במולטיקם.
*  - הסכמה הסדירה של הכוחות המזוינים.
*  - הסכמה הסדירה של כוחות ההגנה של מלטה מאז 2014.
*  - גרסה מותאמת בשם **NZMTP** (סכמה רב-אזורית ניו זילנדית) נמצאת בשירות סדיר בצבא ניו זילנד מאז 2023.
*  - הסכמה הסדירה בשימוש הכוחות המיוחדים של פקיסטן.

## ראו גם
* מדי הכוחות המזוינים של בריטניה
* מולטיקם
* מולטיטרן
* הסוואה צבאית

## קישורים חיצוניים

* אודות MTP באתר הצבא הבריטי.

## הערות שוליים

קטגוריה:סכמות הסוואה
קטגוריה:הצבא הבריטי
הראלד קונופקה

**הראלד קונופקה** (בגרמנית: **Harald Konopka**, נולד ב-18 בנובמבר 1952 בדירן שבגרמניה המערבית) הוא כדורגלן עבר גרמני ששיחק בעיקר בפ.צ. קלן ובנבחרת  בעמדת הבלם.

## קריירת מועדונים
קונופקה שיחק כנער בפ.צ. קלן, ובעונת 1971/72 עלה לקבוצת הבוגרים. כבר בעונת הבכורה שלו במועדון, הפך קונופקה לשחקן הרכב קבוע, וסיים עמה במקום הרביעי. בעונת 1972/73 סיים עם הקבוצה במקום השני, וגם בעונות הבאות הקבוצה סיימה במקומות הגבוהים בטבלה, והגיעה באופן קבוע למפעלים האירופיים. בעונת 1976/77 קונופקה זכה עם קלן בגביע הגרמני, לאחר ניצחון במפגש כפול על הרטה ברלין. בעונת 1977/78 זכה קונופקה עם קלן בגביע הגרמני בפעם השנייה ברציפות, לאחר ניצחון 0–2 בגמר על פורטונה דיסלדורף. באותה עונה, זכו קונופקה וקלן באליפות הבונדסליגה, בזכות הפרש שערים טוב יותר משל בורוסיה מנשנגלדבך, והשלימו דאבל מקומי. בעונת 1981/82 קונופקה וקלן סיימו במקום השני בבונדסליגה לאחר האלופה המבורג. בעונת 1982/83 זכה קונופקה בגביע הגרמני בפעם השלישית עם פ.צ. קלן, לאחר ניצחון 0–1 בגמר על היריבה העירונית פורטונה קלן.

את עונת 1983/84 החל קונופקה בפ.צ. קלן, אך לאחר מחזור אחד עבר לבורוסיה דורטמונד, לאחר 12 עונות בפ.צ. קלן. בעונה זו, סיימו קונופקה ודורטמונד במקום ה-12 בבונדסליגה, כשקונופקה עורך 17 הופעות ליגה. בתום עונה זו, פרש ממשחק פעיל.

## קריירה בינלאומית
קונופקה זומן לסגל נבחרת גרמניה המערבית בכדורגל לקראת מונדיאל 1978, על אף שלא היו לו הופעות קודמות במדים הלאומיים. במונדיאל זה, ערך קונופקה הופעה אחת בשלב הבתים השני, כשהחליף בתיקו 0-0 מול איטליה את חברו לפ.צ. קלן, הרברט צימרמן. גרמניה המערבית הודחה בתום שלב הבתים השני. כעבור כשנה, ערך קונופקה את הופעתו השנייה והאחרונה במדי נבחרת גרמניה המערבית, בניצחון 1–3 על איסלנד.

## תארים
עם פ.צ. קלן:
* אליפות הבונדסליגה: 1977/78
* הגביע הגרמני: 1976/77, 1977/78, 1982/83

## קישורים חיצוניים

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קלן
קטגוריה:כדורגלני בורוסיה דורטמונד
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1978
קטגוריה:מאמני כדורגל גרמנים
קטגוריה:גרמנים שנולדו ב-1952
חטיבת הצנחנים של רמקה

**חטיבת הצנחנים של רמקה** (בגרמנית: **Fallschirmjäger-Brigade Ramcke**) הייתה חטיבת צנחנים של הלופטוואפה שפעלה בזירת הים התיכון במהלך מלחמת העולם השנייה. שמותיה הנוספים של היחידה היו **חטיבת הפאלשירמייגר אפריקה** ו**חטיבת היגר ה-1 של הלופטוואפה**.

## היסטוריה מבצעית
ממוזער|צנחנים מחטיבת רמקה בצפון אפריקה, ינואר 1943
החטיבה הוקמה בשנת 1942 ונשלחה להצטרף לקורפוס אפריקה בצפון אפריקה. יחידתו של רמקה לחמה במהלך המתקפה של קורפוס אפריקה לעבר תעלת סואץ, ולחמה לצד דיוויזיית הרגלים האיטלקית ה-25 "בולוניה", לפני שההתנגדות הבריטית התייצבה ליד העיירה אל-עלמיין.

הפעולה הבריטית הביאה לניתוקה של החטיבה, שלא הצליחה לנוע במהירות קווי הקרב עקב מחסור בתחבורה. החטיבה ספגה אבדות כבדות (כ-450 איש) בלחימה בעודה מכותרת מכל עבר, אך הצליחה ללכוד שיירת אספקה בריטית שנשאה מזון ודלק. על כך העיר רמקה מאוחר יותר שההפתעה המבורכת ביותר הייתה הטבק ומוצרי המותרות. באמצעות המשאיות שלכדו, כ-600 ניצולים הצליחו לחזור לקווים הגרמניים.

לאחר מכן, החטיבה השתתפה בנסיגה לתוניסיה. מפקד החטיבה, הרמן-ברנהרד ראמקה, הועבר חזרה לגרמניה, שם עוטר בתוספת עלי האלון לצלב האבירים של צלב הברזל, והפיקוד הועבר למיקור הנס קרוה. שארית החטיבה נכנעה כחלק מכניעת ארמיית הפאנצר אפריקה במאי 1943.

## מבנה החטיבה
מבנה החטיבה באוקטובר 1942:

* מטה החטיבה בפיקוד גנרל-מיור הרמן-ברנהרד ראמקה
** הגדוד הראשון, רגימנט הצנחנים השני
** הגדוד הראשון, רגימנט הצנחנים השלישי
** הגדוד השני, רגימנט הצנחנים החמישי
** גדוד אימוני הצנחנים הרביעי
** הגדוד השני, רגימנט הארטילריה המוצנח השביעי
** פלוגה א', גדוד משחיתי הטנקים השביעי
** פלוגה ב', גדוד ההנדסה המוצנח
** מחלקת קשר מוצנחת
** פלוגת רפואה

## מפקדים
* גנרל-לויטננט הרמן-ברנהרד ראמקה (1 באפריל 1942 – 18 בנובמבר 1942)
* אוברסט-לויטננט הנס קרוה (18 בנובמבר 1942 – 18 בפברואר 1943)

## הערות שוליים

קטגוריה:יחידות הלופטוואפה
קטגוריה:יחידות צנחנים גרמניות
קטגוריה:זירת צפון אפריקה במלחמת העולם השנייה
ויטלי יאנלט

**ויטלי יאנלט** (בגרמנית: **Vitaly Janelt**; נולד ב-10 במאי 1998) הוא כדורגלן גרמני המשחק בעמדת הקשר האחורי בברנטפורד מהפרמייר ליג.

## קריירת מועדונים
יאנלט נולד בהמבורג שבגרמניה והצטרף למחלקת הנוער של ר.ב. לייפציג בשנת 2014 לאחר ששיחק במחלקות הנוער של ברגפלדר, האגן אהרנסבורג והמבורג. ביולי 2016, חתם על חוזה לחמש שנים בלייפציג, וקודם לקבוצת המילואים ששיחקה בליגה הגרמנית הרביעית.

ב-9 בינואר 2017, הושאל יאנלט לבוכום מהבונדסליגה השנייה עד יוני 2018. ב-30 במאי 2018 חתם על חוזה לשלוש שנים במועדון.

### ברנטפורד
ב-3 באוקטובר 2020, עבר יאנלט לברנטפורד מהצ'מפיונשיפ וחתם בה על חוזה לארבע שנים.

יאנלט המשיך להיות שחקן הרכב קבוע בקבוצה גם בעונת 2021/2022 וחתם על חוזה חדש לארבע שנים נוספות ב-1 באפריל 2022.

בעונת 2023/2024 נבחר יאנלט לשחקן העונה של המועדון על ידי חבריו לקבוצה. באותה עונה הוא גם הפך לשחקן הראשון של ברנטפורד שרשם 100 הופעות בפרמייר ליג.

בעונת 2024/2025 הוא המשיך לשחק באופן קבוע למרות פציעה בקרסול, ובסיום העונה עבר ניתוח.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:כדורגלני ר.ב. לייפציג
קטגוריה:כדורגלני בוכום
קטגוריה:כדורגלני ברנטפורד
קטגוריה:גרמנים שנולדו ב-1998
מרקו בונאמיקו

**מרקו בונאמיקו** (באיטלקית: **Marco Bonamico**; 18 בינואר 1957 – 4 באוגוסט 2025) היה כדורסלן מקצועי איטלקי, בגובה של 2.01 מטר. הוא שיחק בעמדות סמול פורוורד ופאוור פורוורד. במהלך קריירת המשחק שלו, כונה "המרין".

## קריירה מקצועית
בונאמיקו שיחק בסינודינה בולוניה, והיה מלך הסלים בגמר היורוליג בעונת 1980/1981.

## קריירה בנבחרת
בונאמיקו זכה במדליית כסף באולימפיאדת מוסקבה 1980 עם נבחרת איטליה בכדורסל. הוא גם זכה במדליית זהב באליפות אירופה בכדורסל 1983. הוא שיחק גם באליפות אירופה בכדורסל 1977, באליפות העולם בכדורסל 1978, באליפות אירופה בכדורסל 1979, ובאולימפיאדת לוס אנג'לס 1984.

## מוות
בונאמיקו נפטר ב-4 באוגוסט 2025, בגיל 68.

## קישורים חיצוניים

## הערות שוליים

קטגוריה:כדורסלני וירטוס בולוניה
קטגוריה:כדורסלני פורטיטודו בולוניה
קטגוריה:כדורסלנים באולימפיאדת לוס אנג'לס (1984)
קטגוריה:כדורסלנים באולימפיאדת מוסקבה (1980)
קטגוריה:איטלקים שנולדו ב-1957
קטגוריה:איטלקים שנפטרו ב-2025
קין לואיס-פוטר

**קין ויליאם לואיס-פוטר** (באנגלית: **Keane William Lewis-Potter**; נולד ב-22 בפברואר 2001) הוא כדורגלן אנגלי המשחק בעמדות הקיצוני השמאלי ומגן הכנף השמאלי בברנטפורד מהפרמייר ליג.

## קריירת מועדונים
לואיס-פוטר נולד בקינגסטון על ההאל שבאנגליה והתחיל לשחק כדורגל במחלקת הנוער של האל סיטי. לואיס-פוטר ערך את הופעת הבכורה שלו בקבוצה הראשונה של האל סיטי בינואר 2019 במסגרת הגביע ה-FA. במרץ 2019 הושאל לברדפורד (פארק אווניו) עד לסיום העונה.

ב-9 בנובמבר 2019, ערך את הופעת הבכורה שלו בצ'מפיונשיפ במדי האל סיטי, וב-30 בנובמבר כבש את שער הבכורה שלו בבוגרים.

ב-18 בינואר 2021, חתם לואיס-פוטר על חוזה חדש בהאל סיטי עד קיץ 2023.

ב-12 ביולי 2022, חתם לואיס-פוטר על חוזה לשש שנים בברנטפורד מהפרמייר ליג. ב-17 בדצמבר 2023 כבש את שער הבכורה שלו בליגה נגד אסטון וילה. בעונת 2024/2025, עקב פציעות של שחקני הגנה רבים, הוא שיחק בעיקר כמגן שמאלי.

## קריירה בינלאומית
במרץ 2022 זומן לואיס-פוטר לראשונה לנבחרת אנגליה עד גיל 21 וערך את הופעת הבכורה שלו במשחק מול נבחרת אלבניה.

## חיים אישיים
לואיס-פוטר למד במכללת סנט מרי בהאל.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני האל סיטי
קטגוריה:כדורגלני ברנטפורד
קטגוריה:אנגלים שנולדו ב-2001
הבחירות הפרלמנטריות ברוסיה 2026

**הבחירות הפרלמנטריות ברוסיה 2026** הן הבחירות למושב התשיעי של הדומה הממלכתית שיתקיימו ב-20 בספטמבר 2026.

זו הפעם השישית (והשלישית בלבד מאז 2003) שהבחירות יתקיימו בשיטה מעורבת, שבה חלק מהנציגים נבחרו בהתמודדות ארצית וחלק במחוזות בחירה: מתוך 450, 225 מחברי הפרלמנט ייבחרו על פי רשימות מפלגתיות באזורי בחירה, כאשר 225 הנותרים – על פי אזורי בחירה כפי שקרה בבחירות 2016 וב-2021. אחוז החסימה עומד על 5% למפלגה שמתעתדת להיכנס לפרלמנט כאשר מועמד היה יכול לקבל מושב בפרלמנט אם זכה ברוב הקולות באזור הבחירה שלו.
## רקע
### המצב פוליטי
הבחירות הקודמות לדומה הממלכתית של המושב השמיני נערכו בין ה-17 ל-19 בספטמבר 2021. על פי תוצאותיהן, רוסיה המאוחדת קיבלה שוב רוב חוקתי, כשהיא מאבדת 14 מנדטים מול 5 במחוזות בחירה של מנדט יחיד. לראשונה מאז בחירות 2003, יותר מארבעה קולות עברו את מחסום האחוזים תחת השיטה היחסית ומפלגת הימין הליברלית "האנשים החדשים" נכנסה לפרלמנט. תוצאות מפלגת "רוסיה הוגנת - למען האמת" השתפרו הודות למיזוג עם מפלגת "הפטריוטים של רוסיה" ומפלגת "למען האמת", בעוד המפלגה הליברל-דמוקרטית של רוסיה הפסידה כמעט מחצית מהמנדטים שהיו לה. עם זאת, הבחירות נחשבות כמזויפות, לא ישרות ולא הוגנות עקב הפרות שיטתיות של זכויות המועמדים והכנסת מפלגות עצמאיות.

ב-17 במאי 2024, ב-15 במאי 2024, 77.49% מהקולות נתנו לנשיא המכהן ולדימיר פוטין, שהציג תוצאה שיא (87.28%) בבחירות לנשיאות.

האופוזיציה הלא-מערכתית ניסתה להשתתף בקמפיינים קודמים של בחירות פדרליות: במהלך הבחירות לדומה הממלכתית של המושב השמיני, נעשה שימוש ב"הצבעה חכמה" ובמהלך הבחירות לנשיאות 2024, ניתן היה להצביע עבור כל מועמד מלבד פוטין, או לפסול את פתק ההצבעה אם הצביעו נגד פוטין. מספר פוליטיקאים ואנשי ציבור המייצגים את האופוזיציה הלא-מערכתית נידונו למאסר או סנקציות פליליות אחרות, הוכרו כסוכנים זרים או חוסלו בעקבות הפלישה לאוקראינה והחמרת החקיקה שלאחר מכן. מנהיג האופוזיציה הלא-מערכתית, אלכסיי נבלני, מת ב-16 בדצמבר 2024, בעודו במאסר.

### ההכנות לבחירות
ועדת הבחירות המרכזית של הפדרציה הרוסית קיבלה כ-28 מיליארד רובל מתקציב המדינה, מתוכם למעלה מ-23 מיליארד רובל ישמשו לארגון הבחירות לפרלמנט 
## קישורים חיצוניים

## הערות שוליים

2026
קטגוריה:2026 ברוסיה
רוסיה
גלוטופוביה

**גלוטופוביה** (באנגלית: **Gelotophobia**) או **תסביך פינוקיו** היא פחד חריג של אדם מכך שיצחקו עליו, העלול להתבטא בפעמת ובהזעה. מקור המילה הוא מיוונית: "גלו" - צחוק, "פוביה" - פחד. הסובל מגלוטופוביה נקרא "גלוטופוב". על פי מחקרה של ד"ר אורלי שריד מאוניברסיטת בן-גוריון, אחד מכל 17 ישראלים סובל מגלוטופוביה.
## היסטוריה
הגלוטופוביה אובחנה לראשונה בשנת 1996 על ידי הפסיכותרפיסט הגרמני מייקל טיטסה (Titze).
## גורמים
המחקר בנושא עודנו בתחילתו ולכן עוד אין הסכמות רחבות לגבי הגורמים לפוביה, אם כי ככל הנראה הסיבה נעוצה בבריונות ובהיותו של הגלטופוב מושא ללעג בילדותו.

## ראו גם
*גלוטופיליה
*קטגלסטיזם
*חרדה חברתית
*פחד קהל

## קישורים חיצוניים
*Gelosweb, אתר המוקדש לנושא הגלוטופוביה. 
*

## הערות שוליים

קטגוריה:פוביות
קטגוריה:צחוק
מרכוס מלכיאור

**מרכוס מלכיאור** (בדנית: **Marcus Melchior**; 26 במאי 1897 – 22 בדצמבר 1969) היה רב דני. הוא היה הרב של בית הכנסת המרכזי בקופנהגן, דנמרק, בזמן הצלת יהודי דנמרק באוקטובר 1943, במהלך מלחמת העולם השנייה. לאחר בריחתו עם משפחתו ורוב יהודי דנמרק הנוספים לשוודיה, שימש כרב בפועל עבור הפליטים היהודים בשוודיה עד תום המלחמה ב-1945. ב-1947 מונה לרב הראשי של דנמרק, תפקיד שמילא עד מותו ב-1969.

## ביוגרפיה
מלכיאור בא ממשפחה יהודית בולטת בדנמרק. לאחר שקיבל את תואר דוקטור לפילוסופיה מאוניברסיטת קניגסברג ותעודת רבנות מהסמינר לרבנים הילדסהיימר בברלין, גרמניה, ב-1921, שימש כרב בטרנובסקי גורי, פולין, מ-1921 עד 1923, ובביטום, גרמניה (כיום בפולין), מ-1925 עד 1934. לאחר מכן עבר לקופנהגן, דנמרק, והפך לרב עבור הקהילה היהודית המקומית. שם הוא ערך מגזין בשם **Jødisk Familieblad**. מ-1943 עד 1945 שימש כרב בפועל עבור הפליטים היהודים מדנמרק בשוודיה. לאחר מותו של מקס פרידיגר ב-1947, הוא מונה לרב הראשי בדנמרק. לאחר מלחמת העולם השנייה הוא קרא להתפייסות עם גרמניה החדשה.

אף על פי שהרקע שלו היה אורתודוקסי, כישורי הרטוריקה שלו והגישות התרבותיות הפתוחות שלו הפכו אותו למרצה פופולרי גם מחוץ למעגלים יהודיים.

הוא היה אב לארבעה בנים ושתי בנות, ביניהם ארנה מלכיאור (שהפך לפוליטיקאי ושר ממשלה דני בכיר) ובנט מלכיאור. ב-1969, האחרון ירש את אביו כרב הראשי בקופנהגן, והוא אביו של מיכאל מלכיאור, שהפך לרב הראשי בנורווגיה ועלה לישראל ב-1986 שם הפך לחבר הכנסת עבור סיעת מפלגת העבודה הישראלית. הוא גם היה סבו של הרב אובה "אורי" שוורץ ששירת כרב הראשי של פינלנד 1982–1987 וכן סבא רבא של הרב הראשי הנוכחי של דנמרק, יאיר מלכיאור. פעולותיו של מלכיאור במהלך השואה זוכות להכרה נרחבת כגורם מכריע בהישרדותם של רוב יהודי דנמרק.

## קישורים חיצוניים
* 
* 
* The tip-off from a Nazi that saved my grandparents

## הערות שוליים

קטגוריה:דנים במלחמת העולם השנייה
קטגוריה:ילידי 1897
קטגוריה:נפטרים ב-1969
אלכס סולה

**אלחנדרו "אלכס" סולה לופס-אוקניה** (בספרדית: **Alejandro "Álex" Sola López-Ocaña**; נולד ב-9 ביוני 1999) הוא כדורגלן ספרדי המשחק בעמדות המגן הימני והקיצוני הימני בגרנדה.

## קריירת מועדונים
סולה נולד בסן סבסטיאן שבחבל הבסקים, וגדל במחלקת הנוער של ריאל סוסיאדד. הוא ערך את הופעת הבכורה שלו בקבוצת המילואים של המועדון ב-9 באפריל 2017 במסגרת הליגה הספרדית השלישית.

ב-16 בפברואר 2019 ערך את הופעת הבכורה שלו בקבוצה הראשונה של ריאל סוסיאדד בלה ליגה. ב-14 באוגוסט 2019 הושאל לנומנסיה מהליגה הספרדית השנייה לשנה. ב-1 בספטמבר 2023, הוא הושאל לדפורטיבו אלאבס מהלה ליגה לקראת עונת 2023/2024.

ב-15 ביולי 2024 חתם סולה על חוזה לשלוש שנים בחטאפה מהלה ליגה.

## קריירה בינלאומית
סולה שיחק בנבחרת ספרד עד גיל 17 בשנת 2016, וכן בנבחרת חבל הבסקים בשנת 2024.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ריאל סוסיאדד
קטגוריה:כדורגלני נומנסיה
קטגוריה:כדורגלני דפורטיבו אלאבס
קטגוריה:כדורגלני חטאפה
קטגוריה:ספרדים שנולדו ב-1999
פדרו דיאס

**פדרו דיאס פנחול** (בספרדית: **Pedro Díaz Fanjul**; נולד ב-5 ביוני 1998) הוא כדורגלן ספרדי המשחק בעמדת הקשר המרכזי בראיו ואייקאנו מהלה ליגה.

## קריירת מועדונים
דיאס, יליד סיירו שבאסטוריאס, הוא בוגר מחלקת הנוער של ספורטינג חיחון. הוא ערך את הופעת הבכורה שלו בקבוצת המילואים ב-8 במרץ 2015 במסגרת הליגה הספרדית השלישית.

ב-6 בספטמבר 2017, הוא ערך את הופעת הבכורה שלו בקבוצה הראשונה של המועדון במסגרת גביע המלך. ב-8 במרץ 2021, לאחר שהפך לשחקן הרכב קבוע, הוא חידש את חוזהו עד 2025.

ב-3 באוגוסט 2023, ספורטינג חיחון הודיעה שהגיעה לסיכום על העברתו של דיאס לז'ירונדן דה בורדו מליגת המשנה הצרפתית.

ב-5 באוגוסט 2024, חתם דיאס על חוזה לשלוש שנים בראיו ואייקאנו מהלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ספורטינג חיחון
קטגוריה:כדורגלני בורדו
קטגוריה:כדורגלני ראיו ואייקאנו
קטגוריה:קשרי כדורגל
קטגוריה:ספורטאים ספרדים בצרפת
קטגוריה:ספרדים שנולדו ב-1998
אוגוסטו בטאז'ה

**אוגוסטו מרטין בָּטַאזָ'ה בארגה** (בספרדית: **Augusto Martín Batalla Barga**; נולד ב-30 באפריל 1996) הוא כדורגלן ארגנטינאי המשחק בעמדת השוער בראיו ואייקאנו מהלה ליגה.

## קריירת מועדונים
בטאז'ה החל לשחק כדורגל במחלקת הנוער של ריבר פלייט, אליה הצטרף בגיל חמש. בשנת 2015, ריבר פלייט קיבלה הצעה להשאלת בטאז'ה לריאל מדריד מלה ליגה, אך בטאז'ה דחה את המעבר מסיבות אישיות.

הוא ערך את הופעת הבכורה שלו בקבוצה הבוגרת של ריבר פלייט בשנת 2016 ושימש כשוער הראשון של המועדון. לאחר שאיבד את מקומו בהרכב, עבר ב-5 בינואר 2018 לטוקומאן, גם היא מליגת העל הארגנטינאית, בהשאלה לעונה אחת. ב-25 ביוני עזב את הקבוצה, והושאל לטיגרה מליגת העל הארגנטינאית.

ב-7 בינואר 2019, הושאל בטאז'ה לאוניון לה קאלרה מליגת העל הצ'יליאנית.

ב-8 בינואר 2020, הושאל בטאז'ה לקבוצת או'היגינס מליגת העל הצ'יליאנית לשנה, והיה בה שחקן הרכב קבוע.

ב-3 בינואר 2024 הושאל בטאז'ה לגרנדה מהלה ליגה לשארית העונה. ב-23 באוגוסט, לאחר שגרנדה ירדה ליגה, הוא עבר בהשאלה לראיו ואייקאנו מהלה ליגה.

ב-20 במרץ 2025 חתם בטאז'ה על חוזה קבוע עד 2030 בראיו ואייקאנו.

## קריירה בינלאומית
בטאז'ה ייצג את נבחרת ארגנטינה ברמות נוער שונות, כולל זכייה באליפות דרום אמריקה עד גיל 17 בשנת 2013, בה נבחר לשוער הטוב ביותר בטורניר, וכן זכייה באליפות דרום אמריקה לנוער עד גיל 20 בשנת 2015.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:כדורגלני ריבר פלייט
קטגוריה:כדורגלני טיגרה
קטגוריה:כדורגלני או'היגינס
קטגוריה:כדורגלני סן לורנסו
קטגוריה:כדורגלני גרנדה
קטגוריה:כדורגלני ראיו ואייקאנו
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1996
עונת 2007/2008 בליגת העל הארגנטינאית

**עונת 2007/2008 בליגת העל הארגנטינאית** הייתה העונה ה-116 של הליגה שמנוהלת על ידי התאחדות הכדורגל הארגנטינאית. העונה התנהלה בשיטת אפרטורה וקלאוסורה.

משחקי העונה החלו ב-3 באוגוסט 2007 והסתיימו ב-22 ביוני 2008.  

בהתאם לתוצאות של העונה הקודמת בלגראנו, קילמס אתלטיקו קלוב, גודוי קרוס ונואבה צ'יקגו ירדו ליגה. במקומם עלו אולימפו, סן מרטין דה סן חואן, הורקאן וטיגרה.

מספר הקבוצות היה 20. העונה הסדירה כללה 2 תחרויות עם 19 סיבובים כ"א. על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

מנצחי התחרויות הסדירות העפילו ו-3 קבוצות נוספות לגביע ליברטדורס 2009. בנוסף לכך העפילו בוקה ג'וניורס, סן לורנסו ואסטודיאנטס לה פלאטה.

לקביעת היורדות לליגה משנה הוכנה טבלה של הישגי הקבוצות בעונות 2004/2005, 2005/2006 ו-2006/2007. 2 קבוצות אחרונות בטבלה זו ירדו ליגה. 2 קבוצות נוספות שיחקו משחקי מבחן (משחק בית ומשחק חוץ) נגד קבוצות מליגת המשנה הארגנטינאית.

לנוס זכתה בתחרות אפרטורה (תואר הראשון הקבוצה), בהמשך ריבר פלייט זכתה בתחרות קאלוסורה (התואר ה-35 של הקבוצה). הם העפילה לגביע ליברטדורס 2009. בנוסף העפילו בוקה ג'וניורס, סן לורנסו ואסטודיאנטס לה פלאטה..

בהתאם לטבלת הישגים בעונות קודמות אולימפו וסן מרטין דה סן חואן ירדו ליגה. חימנסיה חוחוי וראסינג קלוב שיחקו משחקי מבחן. חימנסיה חוחוי ניצחה ונותרה בליגה הבכירה. ראסינג קלוב הפסידה וירדה ליגה.

חרמן דניס מאינדפנדיינטה כבש 18 שערים וזכה בתואר מלך השערים של אפרטורה. דאריו סביטאניץ' מבאנפילד כבש 13 שערים וזכה בתואר מלך השערים של קלאוסורה.

החל מעונה זו פרס כדורגלן השנה בארגנטינה היה מוענק לכדורגלן בעל אזרחות ארגנטינאית שמשחק מחוץ לגבולות המדינה ולשחקן ליגת העל הארגנטינאית. בפרס זכו ליונל מסי מברצלונה () (בפעם השנייה) וחואן רומן ריקלמה מבוקה ג'וניורס (בפעם השלישית).

### תחרות אפרטורה

התחרות החלה ב-3 באוגוסט והסתיימה ב-9 בדצמבר.  

## אליפות קלאוסורה

התחרות החלה ב-9 בפברואר והסתיימה ב-22 ביוני.  

## קישורים חיצוניים

* נתונים מפורטים מאתר rsssf
* נתונים מאתר worldfootball apertura
* נתונים מאתר worldfootball clausura
* נתונים מאתר bdfutbol

קטגוריה:תחרויות כדורגל ב-2007
קטגוריה:תחרויות כדורגל ב-2008
קטגוריה:עונות בליגת העל הארגנטינאית
קטגוריה:2007 באמריקה הדרומית
קטגוריה:2008 באמריקה הדרומית
רובן סאנצ'ס

**רובן סאנצ'ס סאאס** (בספרדית: **Rubén Sánchez Sáez**; נולד ב-4 בפברואר 2001) הוא כדורגלן ספרדי המשחק בעמדות המגן הימני והקיצוני הימני באספניול מהלה ליגה.

## קריירת מועדונים
סאנצ'ס, יליד ברצלונה, הצטרף לאקדמיית הנוער של אספניול ב-2018. הוא ערך את הופעת הבכורה שלו בקבוצת המילואים ב-16 בפברואר 2020 במסגרת הליגה הספרדית השלישית.

ב-18 באוקטובר 2021 הוא ערך את הופעת הבכורה שלו בקבוצה הראשונה של אספניול בניצחון 0–2 על קדיס בלה ליגה.

ב-18 באוגוסט 2023, הושאל סאנצ'ס למיראנדס מהליגה הספרדית השנייה לעונה אחת.

ב-23 ביולי 2024, לאחר שסייע למועדון להעפיל ללה ליגה, הוא הושאל לגרנדה מהליגה הספרדית השנייה לעונה אחת.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני אספניול
קטגוריה:כדורגלני מיראנדס
קטגוריה:כדורגלני גרנדה
קטגוריה:מגני כדורגל
קטגוריה:ספרדים שנולדו ב-2001
לואיז פליפה

**לואיז פליפה ראמוס מארשי** (בפורטוגזית: **Luiz Felipe Ramos Marchi**; נולד ב-22 במרץ 1997) הוא כדורגלן ברזילאי-איטלקי המשחק בעמדת הבלם בראיו ואייקאנו מהלה ליגה.

## קריירת מועדונים
לואיז פליפה החל לשחק כדורגל במחלקות הנוער של קולינה אתלטיקו ואיטואנו. לאחר שבלט בקבוצות הנוער, לואיז פליפה ערך את הופעת הבכורה שלו בקבוצה הבוגרת של איטואנו ב-2015 במסגרת הקופה פאוליסטה.

ב-26 באוגוסט 2016, חתם לואיז פליפה על חוזה לחמש שנים בלאציו מהסרייה א'. לאחר החתימה, הוא הושאל לסלרניטנה מהסרייה ב'. הוא ערך את הופעת הבכורה שלו במדי סלרניטנה ב-10 בספטמבר 2016 בניצחון 1–2 על בנוונטו, ואף כבש את שער הניצחון. לאחר תקופת ההשאלה, בשנת 2017, הוא חזר ללאציו. ב-26 בדצמבר 2018 כבש את שערו הראשון במועדון בניצחון 0–2 על בולוניה במסגרת הסרייה א'. ב-15 בינואר 2021 הגיע לציון דרך של 100 הופעות במדי לאציו, בניצחון 0–3 בדרבי על רומא. במרץ 2022 הודיע כי לא יחדש את חוזהו במועדון.

ב-5 ביולי 2022, חתם פליפה על חוזה לחמש שנים בריאל בטיס מהלה ליגה.

ב-7 בספטמבר 2023, עבר לאל-איתיחאד מליגת העל הסעודית, ששילמה עבורו 22 מיליון אירו.

ב-7 בינואר 2025, חתם במרסיי מליג 1.

ב-7 ביולי 2025, חתם פליפה בראיו ואייקאנו מהלה ליגה.

## קריירה בינלאומית
במרץ 2019 הוא זומן לנבחרת איטליה עד גיל 21 אך דחה את הזימון מתוך נאמנות לברזיל. באותה שנה ערך את הופעת הבכורה שלו בנבחרת ברזיל עד גיל 23. בינואר 2022 קיבל זימון למחנה אימונים של נבחרת איטליה הבוגרת, ובמרץ זומן לסגל הנבחרת למשחקי מוקדמות גביע העולם.

## חיים אישיים
לואיז פליפה מחזיק באזרחות איטלקית דרך סבא-רבא שלו מויצ'נצה. שמו ניתן לו כמחווה למאמן הברזילאי לואיז פליפה סקולארי.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:כדורגלנים איטלקים
קטגוריה:כדורגלני לאציו
קטגוריה:כדורגלני סלרניטנה
קטגוריה:כדורגלני ריאל בטיס
קטגוריה:כדורגלני אל-איתיחאד
קטגוריה:כדורגלני אולימפיק מרסיי
קטגוריה:כדורגלני ראיו ואייקאנו
קטגוריה:בלמי כדורגל
קטגוריה:ברזילאים שנולדו ב-1997
המרד הטיבטי (1959)

**המרד הטיבטי של 1959** היה התקוממות מזוינת של תושבי טיבט נגד שלטון הרפובליקה העממית של סין, אשר התפרצה בבירת טיבט, להאסה, ב-10 במרץ 1959, והסתיימה בדיכוי אלים מצד הצבא הסיני ובבריחתו של הדלאי לאמה ה-14, טנזין גיאטסו, להודו.

## רקע
לאחר פלישת סין לטיבט ב-1950 וחתימת "הסכם 17 הנקודות" ב-1951, נותרה לטיבט אוטונומיה מוגבלת תחת ריבונות סינית. לאורך שנות ה-50 גבר המתח בין האוכלוסייה הטיבטית לבין השלטון המרכזי בבייג'ינג, במיוחד בעקבות רפורמות קרקע, הגבלות דתיות והגדלת הנוכחות הצבאית הסינית באזור.

## פרוץ המרד
ב-10 במרץ 1959 התאספו עשרות אלפי טיבטים מחוץ לארמון נורבולינגקה בלהאסה, מחשש שהדלאי לאמה ייחטף על ידי השלטונות הסיניים. ההפגנה הפכה להתקוממות מזוינת כאשר קבוצות חמושות של טיבטים תקפו מטרות סיניות בעיר.

## דיכוי המרד
צבא השחרור העממי (PLA) הגיב בירי ארטילרי על ארמון נורבולינגקה ואזורים נוספים בעיר. הקרבות נמשכו כשבוע, ובמהלכם נהרגו אלפי טיבטים. כוחות המורדים לא הצליחו לעמוד בפני העדיפות הצבאית הסינית.

## בריחת הדלאי לאמה
ב-17 במרץ 1959, הדלאי לאמה נמלט בחשאיות מלהאסה והגיע כעבור שבועיים להודו, שם קיבל מקלט מדיני. ממשלתו הגולה הוקמה בדהרמסלה, צפון הודו.

## תגובות בינלאומיות
המרד עורר גינויים מצד מדינות מערביות ומוסדות בינלאומיים, אך לא הביא להתערבות צבאית. האספה הכללית של האו"ם קיבלה מספר החלטות הקוראות לכיבוד זכויות האדם של העם הטיבטי.

## מורשת
המרד הטיבטי של 1959 הפך לסמל ההתנגדות הטיבטית לשלטון הסיני, והוא מצוין מדי שנה ב-10 במרץ כיום הזיכרון הלאומי של טיבט בגולה.

## קישורים חיצוניים

* טיבט – הממשל הגולה
* אתר הדלאי לאמה

קטגוריה:טיבט: היסטוריה
קטגוריה:סין: היסטוריה
קטגוריה:מרידות
קטגוריה:1959
נבחרת פנמה בכדורגל נשים

**נבחרת פנמה בכדורגל נשים** מייצגת את פנמה בתחרויות כדורגל נשים בינלאומיות ומנוהלת על ידי התאחדות הכדורגל הפנמית (FEPAFUT). הנבחרת נחשבת לאחת מנבחרות הנשים הטובות ביותר ב-CONCACAF.

משחקה הראשון של הנבחרת נערך ביולי 2002 במסגרת מוקדמות גביע הזהב 2002, אליו גם העפילה והודחה בשלב הבתים. מאז היא השתתפה בעוד שלוש אליפויות יבשתיות, והצליחה פעם אחת בלבד לעבור את הסיבוב הראשון.

ב-2023, העפילה פנמה בפעם הראשונה בתולדותיה לגביע העולם של פיפ"א, לאחר שניצחה את פרגוואי בפלייאוף הבין-יבשתי. בגביע העולם, היא שובצה לבית אחד עם ברזיל, ג'מייקה וצרפת, הפסידה בכל שלושת משחקיה והודחה בסיום שלב זה. 

## כל [[גביע העולם בכדורגל לנשים|גביעי העולם]]
*1991 עד 1999 - לא נכנסה
*2003 עד 2007 - לא העפילה
*2011 - לא נכנסה
*2015 עד 2019 - לא העפילה
*2023 - שלב הבתים

## כל גביעי הזהב של CONCACAF
*1991 עד 2000 - לא נכנסה
*2002 - שלב הבתים
*2006 - סיבוב ראשון
*2010 - לא נכנסה
*2014 - לא העפילה
*2018 - מקום רביעי
*2022 - שלב הבתים

## קישורים חיצוניים
* 

## הערות שוליים

קטגוריה:פנמה: כדורגל
פנמה
בית הכנסת הגדול (קופנהגן)

ממוזער|איור של בית הכנסת הגדול מסביבות 1899
**בית הכנסת הגדול** הוא קהילה יהודית אורתודוקסית ובית כנסת, הממוקם בכתובת קריסטלגאדה 12, בקופנהגן, דנמרק. קהילת יהודי קופנהגן נוסדה בשלב כלשהו במאה ה-17 ובית הכנסת הראשון שלה הושלם ב-1766. בית הכנסת הנוכחי הושלם ב-1833 והוא מאופיין בארכיטקטורה ייחודית סביב ארון הקודש. במהלך המחצית הראשונה של המאה ה-19, בתי כנסת המשיכו להיבנות במסורת הקלאסית, אך החל להתחדש השימוש בארכיטקטורה יוונית ורומית. בית הכנסת הגדול בקופנהגן הוא אחד מבתי הכנסת הבודדים מתקופתו המשתמשים במרכיבים מצריים בעמודים, בתקרה ובקורניז מעל ארון הקודש.

## היסטוריה
### הגעת יהודים לדנמרק

יהודים הגיעו לדנמרק מ-1622 כאשר הוזמנו למדינה על ידי מלך דנמרק. אף על פי שהם פוזרו ברחבי המדינה, רבים מהיהודים התיישבו בקופנהגן. אברהם סלומון הפך לרב הראשון במדינה ב-1687. מ-1766 עד 1795, כ-1,500 יהודים התפללו בבית כנסת קטן עד שהוא נשרף. לאחר שריפת בית הכנסת, התרחשה פילוג בין חברי הקהילה היהודית האורתודוקסים לפרוגרסיביים. כתוצאה מכך, בניית בית כנסת חדש הופסקה ורבים מהחברים נאלצו להתפלל בבתים שונים. הפילוג נמשך כ-30 שנה עד שהוא דעך. בניית בית הכנסת הגדול התרחשה לאחר מכן. ב-1814, ליהודים החיים בדנמרק ניתנו אותם הזכויות כמו לאזרחים אחרים כתוצאה מצו המלך.

### אדריכלות
בניית בית הכנסת הגדול הושלמה ב-1833. הוא תוכנן על ידי הארכיטקט הדני גוסטב פרידריך הטש. בית הכנסת תוכנן בסגנון אדריכלות נאו-קלאסית, המדגים את העיצוב הפשוט של המבנה. הפנים של המבנה, עם זאת, כולל עיצובים בסגנון התחייה המצרית. סגנון זה עוזר להעניק לבית הכנסת תחושה מזרח אירופית יותר מאשר התחושה הצפון אירופית המסורתית.

### מלחמת העולם השנייה

במלחמת העולם השנייה, מגילות תורה של בית הכנסת הוסתרו בכנסיית טריניטטיס והוחזרו לבית הכנסת לאחר המלחמה.

### פיגועי טרור
#### 1985

ב-22 ביולי 1985, בית הכנסת הותקף על ידי פצצה שהוטמנה על ידי טרוריסטים פלסטינים. אף על פי שלא היו נפגעים באירוע בבית הכנסת, פצצה שנייה שהוטמנה על ידי אותו גורם הרסה את משרדי קופנהגן של חברת התעופה האמריקאית נורת'ווסט איירליינס, והרגה אדם אחד ופצעה 26. ארבעה פרטים עם קשרים לארגונים לאומיים פלסטינים, כולל מוחמד אבו טלב, הורשעו לאחר מכן על כך ועל מספר מתקפות טרור נוספות.

#### 2015

ירי התרחש מחוץ לבית הכנסת ב-15 בפברואר 2015, והרג חבר קהילה יהודי שהיה אחראי על אבטחה, ופצע שני שוטרים של שירות הביון והביטחון של דנמרק שנורו בזרועות וברגליים. הירי התרחש כמה שעות לאחר ירי אחר בבית קפה באוסטרברו. האמן השוודי לארס וילקס נחשב ליעד העיקרי של הירי בבית הקפה. בזמן הירי, התקיים דיון על תיאורי קריקטורות של הנביא המוסלמי מוחמד. וילקס קיבל איומי מוות בעבר על תיאורי הקריקטורות שלו של הנביא.

## ראו גם
* יהדות דנמרק

## קישורים חיצוניים
* 

## הערות שוליים

קטגוריה:בתי כנסת אשכנזיים
קטגוריה:קופנהגן: מבנים
קטגוריה:יהדות דנמרק
קטגוריה:דנמרק: מבני דת
פסל פא-די-אסת

ממוזער|חזית הפסל
**פסל פא־די־אסת** הוא פסל מצרי קדום, שעליו חקוקה כתובת המנציחה את פא־די־אסת, שליח מצרי ממוצא כנעני לארץ כנען ולארץ פלשת.

## תיאור אמנותי
גובה הפסל 30.5 ס"מ, והוא שלם מלבד כפות הרגליים שנשברו. הוא עשוי סרפנטין. על הגב מפוסל לוח עם כיתוב, וגם הוא שבור בתחתיתו. הדמות המפוסלת לבושה בשמלה ארוכה המוחזקת בחוט שנקשר מאחורי צווארו. במקור הופיעה על חזית השמלה כתובת מסוימת שבהמשך נמחקה ורובה בלתי ניתן לקריאה כיום.

על הכתובת הישנה שהוחלקה נחקקו דמויות השלישייה הקדושה אוסיריס (העומד על במה בצורת ההירוגליף 𓐙, עטור בכתר ה 𓋚 ואוחז במטה השלטון 𓋾 ובמחבט הדישה 𓌅), הורוס (עטור בכתר הכפול  𓋖 ואוחז במטה הואס 𓌀 ובענח' 𓋹) ואלה, ככל הנראה איסיס (עם קרני פרה ושמש ביניהן מעל ראשה, בידיה מטה פפירוס וענח'). מולם כורע אדם ומניף את ידיו בתפילה, ומעליו כתובים שם המת ואביו: . הכיתוב על הגב גם הוא תוספת מאוחרת. הוא מחולקה לשני טורים, שלם כמעט כולו, ושייך לאותו פא־די־אסת שמוזכר בכיתוב שבחזית השמלה.
ממוזער|גב הפסל, עם הכתובת הארוכה

## הכתובת שעל גב הפסל
תרגום הכתובת שעל גב הפסל הוא:

התואר של פא־די־אסת הוא "ופותי", תואר שבא מהמילה "ופות" שמשמעה שליחוּת, הודעה, ובהקשר של ארץ זרה הפירוש הוא "שגריר" או "פקיד ממונה"; לרוב התואר מופיע בצירוף "ופותי של המלך", והיעדר הצירוף הזה מהכתובת של פא־די־אסת מרמז על כך שדרגתו לא הייתה גבוהה במיוחד.

הארץ שאליה נשלח פא־די־אסת כ"ופותי" היא pꜣ knꜥꜥn prsꜣt – "הכנען פלשת" (במקור נכתב n pꜣ knꜥꜥn n prsꜣt – "לַכּנען לִפלשת"). מדובר באזכור המצרי המאוחר ביותר לשם כנען, אשר נעדר גם מכתבי האשורים ששלטו בכנען במאות השנים שלאחר מכן. לעומת השם כנען, הכתבים האשוריים כן מזכירים את השם פלשת, וכך גם כתבים יווניים מאוחרים יותר, המזכירים את השם "פלאיסטינה" – שם שמקורו ב"פלשת", ובהמשך התגלגל לשם "פלשתינה" בשפות אירופה. לחלופין, מאחר שבמצרית עתיקה אין הבדל בין ר ו־ל, הוצע ש־Plst היא פרס, אם כי אפשרות זאת פחות סבירה.

שם האב, "עפי", הוא שם כנעני, וניתן להשוותו לשם "עיפי" (כתיב "עופי", וכך גם בתרגום השבעים Ιωφε או Ωφε) שב.

## תארוך והקשר היסטורי
גאורג שטיינדורף תארך את התבליטים והכיתוב המאוחר לימי השושלת ה־22, בשל הערגה לימי השושלת ה־12 שאפיינה את אותה תקופה, והתבטאה אף בתחיה אמנותית של סגנון השושלת ה־12. הוצע שפסל זה נוצר בימי השושלת ה־12, נלקח ממחסן מקדש בימי השושלת ה־22 והותאם לבעליו החדשים. בתקופת השושלת ה־22, מצרים הייתה מעורבת בנעשה בארץ כנען; זאת הייתה התקופה של מסע שושנק הראשון בכנען, אשר כלל, ככל הנראה, לא רק כיבוש וביזה אלא גם כינון יחסים דיפלומטיים ומסחריים באמצעות שליחים. פא־די־אסת יכול היה להיות שליח מסוג זה, והיותו בן לכנעני (ואולי אף כנעני בעצמו, למרות שמו המצרי) הפך אותו למתאים ביותר לתפקיד. הסבר אפשרי לטעויות וחריגות לשוניות ואורתוגרפיות בכתובת הוא שכותב הכתובת היה אולי כנעני בעצמו, ולא סופר מצרי מומחה.

## גילוי ומחקר
הפסלון התגלה ב בשנת 1894, התגלגל בסחר עתיקות כשנה ונבחן בעיניים מדעיות ב־1895; ב־1928 הוא הגיע ל.

## לקריאה נוספת

* 
* 

## קישורים חיצוניים

* 

## ביאורים

## הערות שוליים

קטגוריה:אמנות מצרים הפרעונית
קטגוריה:פסלים (יצירות)
קטגוריה:כתובות במצרית עתיקה
קטגוריה:כנען
קטגוריה:פלשתים
נובאקיד

**נובאקיד** (NovaKid) היא פלטפורמת למידה מקוונת ללימוד אנגלית לילדים, שבסיסה בסן פרנסיסקו, קליפורניה, ארצות הברית.

הפלטפורמה זמינה בממשק בשפות: אנגלית, רומנית, טורקית, צרפתית, גרמנית, פולנית, עברית, איטלקית, רוסית, ספרדית, קוריאנית, יפנית וסינית.

## היסטוריה
נובאקיד נוסדה ב-2017 על ידי מקסים אזרוב ודמיטרי מאלין כפלטפורמה המשלבת משחוק ומציאות מדומה כדי להעצים את מעורבות הלומדים הצעירים.

ב-2018 התרחבה החברה בינלאומית והפכה לזמינה בטורקיה ובפולין; עד 2020 היא פעלה ברחבי אירופה, המזרח התיכון ואסיה.

במהלך מגפת הקורונה (2020) גדל מספר המשתמשים בפלטפורמה, והיא גייסה 1.5 מיליון דולר במימון ראשוני (Seed), ולאחר מכן 4.25 מיליון דולר בסבב A. בשנת 2021 גייסה החברה 35 מיליון דולר בסבב B.

ב-2023 דיווחה החברה כי הפכה לרווחית. בשנת 2024 רכשה נובאקיד את Lingumi, אפליקציית EFL מהממלכה המאוחדת, והשיקה את "NovaKid Junior" – חטיבה המתמקדת בלמידה מונחית בינה מלאכותית לילדים.

## הפלטפורמה
נובאקיד מספקת שיעורי אנגלית בסביבת כיתה מקוונת, בשילוב טכניקות משחוק כדי לשמר את מעורבות התלמידים; מעקב אחרי התקדמות התלמיד דרך לוח בקרה להורים; ותוכן אינטראקטיבי הכולל תרגילים, חידונים וסיורי מציאות מדומה. תוכנית הלימודים משלבת שיעורים חיים עם תרגול אוצר מילים ודקדוק.

נכון ל-2024, דווח כי לנובאקיד יותר מ־70,000 משתמשים פעילים ברחבי העולם.

## קישורים חיצוניים
* 

## הערות שוליים

קטגוריה:אתרי אינטרנט שהושקו ב-2017
קטגוריה:תוכנות שהושקו ב-2017
קטגוריה:תוכנות לימוד שפה
קטגוריה:למידה מרחוק
מחוז סקסוניה התיכונה

מחוז **סקסוניה התיכונה** (בגרמנית: **Mittelsachsen**) הוא מחוז במרכז מדינת סקסוניה שבגרמניה.

## ערים ועיירות
במחוז 21 ערים ו-31 עיריות מקומיות. להלן רשימת הערים:

## קישורים חיצוניים

סקסוניה התיכונה
ג'יי קלי

**ג'יי קלי** (באנגלית: **Jay Kelly**) הוא סרט דרמה-קומית משנת 2025 בבימויו של נואה באומבך, שגם כתב את התסריט יחד עם אמילי מורטימר ומשתתף בהפקה יחד עם איימי פסקל ודייוויד היימן. מככבים בו ג'ורג' קלוני, אדם סנדלר, לורה דרן, בילי קרודופ, ריילי קיאו וגרטה גרוויג.

הסרט הוקרן בבכורה עולמית במסגרת התחרות הראשית בפסטיבל הסרטים של ונציה ה-82 ב-28 באוגוסט 2025. הוא עלה לאקרנים בבתי הקולנוע בהפצה מוגבלת ב-14 בנובמבר 2025 לפני שעלה לשירות הזרמת המדיה נטפליקס ב-5 בדצמבר.

## רקע עלילתי
שחקן הקולנוע המפורסם ג'יי קלי (קלוני) ומנהלו המסור רון (סנדלר) יוצאים למסע בלתי צפוי ברחבי אירופה. בדרך נאלצים שני הגברים להתעמת עם הבחירות שקיבלו, עם מערכות היחסים עם הקרובים להם והמורשת שישאירו אחריהם.

## שחקנים
* ג'ורג' קלוני – ג'יי קלי, שחקן מפורסם
* אדם סנדלר – רון, המנהל של ג'יי
* לורה דרן – ליז, היחצנית של ג'יי
* בילי קרודופ – חברו של ג'יי למשחק, שלא זכה להצלחה גדולה
* ריילי קיאו – בתו הגדולה של ג'יי
* גרייס אדוארדס – בתו הצעירה של ג'יי
* סטייסי קיץ' – אביו של ג'יי
* ג'ים ברודבנט – במאי שנפטר לאחרונה, ואחראי לפריצתו הגדולה של ג'יי
* גרטה גרוויג – אשתו של רון
* אמילי מורטימר
* פטריק וילסון
* איב יוסון
* לני הנרי
* ג'וש המילטון
* אלבה רורוואכר
* איילה פישר
* ניקול לקי
* ת'דאה גרהם
* ג'יימי דמטריו
* לואי פרטרידג'
* צ'ארלי רואו
* פארקר סוייר
* לארס איידינגר
* פטסי פראן
* ג'ובאני אספוזיטו
* טום פרנסיס
* קייל סולר

## הפקה
בדצמבר 2023 הוכרז כי נואה באומבך עובד על הפקת הסרט הבא במסגרת החוזה שלו עם נטפליקס,  וג'ורג' קלוני ואדם סנדלר עתידים לככב בו. במרץ 2024 הוכרז על הצטרפותם של לורה דרן, בילי קרודאפ וריילי קיאו לצוות השחקנים, ובהמשך הוכרז על הצטרפותם של שחקנים נוספים ואף נחשף שמו.

צילומי הסרט העיקריים החלו באותו החודש. הסרט צולם בלונדון, בניו יורק ובטוסקנה. צלם הסרט היה צלם הקולנוע השוודי זוכה האוסקר ליינוס סנדגרן, ולריו בונלי שימש כעורך ואילו ניקולס בריטל הלחין את פסקול הסרט.

## פרסים ומועמדויות

## קישורים חיצוניים

## הערות שוליים

קטגוריה:סרטי 2025
מגדלי לנדמרק

**מגדלי לנדמרק** ("**Landmark TLV**") הם שני מגדלים השוכנים ברחוב לאונרדו דה וינצ'י בתל אביב. אופי השימוש במבנים מעורב: מגורים, מסחר ומשרדים.

הראשון מבין שני הבניינים שאוכלס, "מגדל Landmark A TLV", שבנייתו הושלמה בשנת 2024, מתנשא לגובה של 161.7 מטר ובעל 42 קומות ומגדל B בעל 30 קומות משרדים ו-11 קומות מגורים.

## המבנה
היזמים הם מליסרון ו-AFI Properties אפריקה ישראל להשקעות, האדריכל ישר אדריכלים. מעטפת הבניין תוכננה ובוצעה על ידי קבוצת אלומיניום קונסטרקשיין. למגדל תקן LEED.

## הכרה מקצועית
בשנת 2025 זכה מגדל Landmark A TLV בפרס "**Best Tall Building, by Region, Middle East & Africa Award of Excellence**" מטעם המועצה לבניינים גבוהים וסביבת מחיה עירונית (CTBUH).

## קישורים חיצוניים

## הערות שוליים

לאנדמרק
קטגוריה:אפריקה ישראל להשקעות
לאנדמרק
הרובע היהודי בברצלונה

ממוזער|שמאל|מיקום הרובע היהודי של ברצלונה על הרחובות הנוכחיים (הכיכר מימין במרכז היא פלאסה סנט חאומה)
**הרובע היהודים של ברצלונה** (בקטלאנית: **El Call de Barcelona**, בספרדית: **Barrio Judío de Barcelona**) שוכן ברובע הגותי של ברצלונה, ספרד. מהמאה ה־7 עד המאה ה־14 היה הרובע מרכז קהילת יהדות ספרד בעיר, ואחד מרובעי היהודים החשובים ביותר בחצי האי האיברי בימי הביניים.

## אטימולוגיה
בקטלאנית, "קאל" (call) פירושו קטע רחוב צר או סמטה. הכינוי הזה התייחס לרשת הרחובות הצרים שבהם התגוררו היהודים. הקהילה היהודית האוטונומית כונתה "אלג'אמה" (aljama).

## היסטוריה
### הקמת הקאל
יהודים מעטים הגיעו לברצלונה זמן קצר לאחר שנת 70 לספירה, כחלק מגל העולים לאירופה, שנמלטו מרדיפות הרומאים ביהודה במהלך המרד הגדול. בשנת 1079 מנתה הקהילה היהודית בברצלונה כ־70 משפחות.

### צמיחה ותור הזהב (המאה ה-12 וה-13)
גידול האוכלוסייה באל קאל ובואם של יהודים מגורשי צרפת במאה ה־13, חייבו הרחבת הרובע היהודי. לפיכך, נוסף על הרובע הגדול (קאל מייג'ור), הוקם רובע קטן יותר (קאל מנור).

במאה ה־13 הייתה קהילת ברצלונה היהודית הגדולה בקטלוניה. בתקופת פריחתה של ברצלונה, כ־15% מתושביה היו יהודים, רובם — כ־4,000 נפש — התגוררו ברובע היהודי. בין קהילות ישראל זכתה ברצלונה למוניטין של "עיר חכמים". יהודים עבדו שם כרופאים, מדענים, סוחרים ומלווים של האצולה הקטלונית. מאחר שרק הם הורשו להלוות כסף באופן חוקי, הפכו למממנים הרשמיים של מלכי קטלוניה. יהודים היו רכוש הכתר, ובוועידת לטראן הרביעית (1215) קבע האפיפיור שיהודים יוכרחו ללבוש קפוצ'ון וכפתור אדום, כדי להבדילם מאחרים. ב־1268 ביטל המלך חיימה הראשון את החובה ללבוש סימן זה בקרב יהודי אל־חאמא.

### פרעות ואינקוויזיציה (המאה ה־14 וה־15)
מצבם של יהודי ברצלונה הידרדר לאחר שרעב, שהחל ב־1333, ומגפת המוות השחור ב־1348, שגבתה את חייהם של כ־20% מתושבי העיר, פגעו בה. רבים האשימו את היהודים, ומכאן נבעה מתקפה על הרובע היהודי ב־1349.

בפרעות אנטישמיות שפרצו בספרד ב־1391, ניזוק הרובע היהודי קשות. בין 5 ל־10 באוגוסט נהרגו בו כ־300 יהודים.

בימי האינקוויזיציה הספרדית, אוכלוסיית יהודי ברצלונה כמעט ונכחדה. מלך פרננדו הורה שגודל בתי הכנסת לא יעלה על גודל הכנסייה הקטנה ביותר בקרב הנוצרים.

## המאה ה-21
במרכז הרובע היהודי ניצב בית הכנסת העתיק, הנקרא גם סינאגוגה מאג'ור; הוא אחד מבתי הכנסת העתיקים באירופה. סבורים שהוא התקיים בצורה כלשהי מהמאה החמישית. בשנות התשעים שופץ בית הכנסת, ונפתח מחדש לציבור בשנת 2003.

## הקהילה היהודית של ברצלונה
בברצלונה מתגוררים כ־3,500 יהודים במאה ה־21, עובדה שהופכת אותה למרכז היהודי הגדול ביותר בספרד. 
## קישורים חיצוניים

## הערות שוליים

קטגוריה:יהדות ספרד
קטגוריה:ברצלונה: שכונות
קטגוריה:דפים עם תרגומים שלא נסקרו
Livin' in the Sunlight, Lovin' in the Moonlight

"**Living' in the Sunlight, Lovin' in the Moonlight**" הוא שיר פופולרי שנכתב על ידי אל שרמן ואל לואיס עבור סרט משנת 1930 בשם "The Big Pond", בכיכובו של מוריס שבלייה, שהפך את השיר למפורסם. בשנת 1930, בינג קרוסבי ותזמורת פול ויטמן הקליטו קאבר פופולרי לשיר זה, אשר הגיע למקום ה-16 במצעדי הזמנים.

ברני קומינס ותזמורתו גם זכו להצלחה עם השיר בשנת 1930, כאשר הגיעו למקום ה-20 במצעדים. אל באולי הקליט את השיר יחד עם לס אלן באותה שנה. גרסת קאבר בריטית נוספת הוקלטה על ידי אחי הזוג בוב ואלף פירסון.

באפריל 1968, טייני טים ביצע גרסת כיסוי חיה בתוכנית "The Tonight Show Starring Johnny Carson", והקליט את השיר באלבום שלו *God Bless Tiny Tim*. ביצועו של טייני טים, שבו שר עם יוקולילי, שימש מאוחר יותר והפך לפופולרי מחדש בפרק "דרוש עובד" אשר היה פרק הפיילוט של סדרת האנימציה בובספוג מכנסמרובע, ששודר בעונתו הראשונה בשנת 1999. בינואר 2008, המתמודדת בסדרת התחרות אמריקן איידול בעונה השביעית, סארה וויטאקר, ביצעה את השיר באודישן שלה. חברת Valve שקלה להשתמש בגרסתו של טייני טים בטריילר "Meet the Pyro" של המשחק "Team Fortress 2", אך בסופו של דבר בחרה בשיר "Do You Believe in Magic" של להקת The Lovin' Spoonful. גרסתו של טייני טים לשיר שימשה גם בפרק 17 בעונה השלישית של סדרת הטלוויזיה "ללא מילים", בפרק שכותרתו "S-p-Special B-Boy T-i-Time" משנת 2019.

## קישורים חיצוניים

## הערות שוליים

קטגוריה:שירים באנגלית
קטגוריה:שירים מסרטי קולנוע
All I've Got to Do

"**All I've Got to Do**" הוא שיר של להקת הרוק האנגלית הביטלס, מתוך אלבומם With the Beatles משנת 1963. השיר נכתב על ידי ג'ון לנון, אך הקרדיט ניתן ללנון-מקרטני. בארצות הברית, השיר הופיע לראשונה כחלק מהאלבום Meet The Beatles!.

## רקע והלחנה
לנון סיפר כי כתב את השיר במיוחד עבור השוק האמריקאי, ותיאר אותו כ"ניסיון לכתוב כמו סמוקי רובינסון". מבחינה מוזיקלית, השיר נשען על השפעות של אמני מוטאון וסול, בדומה לשירים של רובינסון ולהקת The Miracles.

מבחינה לירית, השיר פשוט וישיר: הזמר פונה לאהובתו ואומר לה שכל שעליו לעשות כדי להרגיש טוב יותר הוא להתקשר אליה. ההשראה לשיר הגיעה, ככל הנראה, מחברתו של לנון דאז, ולאחר מכן אשתו, סינתיה לנון.

## הקלטה
הביטלס הקליטו את השיר ב-11 בספטמבר 1963, באולפני אבי רוד. ההקלטה ארכה 14 טייקים, כאשר הטייק ה-15 היה אובר-דאב על הטייק הסופי. הסשן כולו הופק על ידי ג'ורג' מרטין.

## ביקורת
השיר זכה לביקורות חיוביות. מבקר המוזיקה איאן מקדונלד שיבח אותו וכינה אותו "יצירת כתיבה מעולה", והשווה אותו לשיר אחר מהאלבום, "Not a Second Time". סטיבן תומאס ארלוויין (Stephen Thomas Erlewine) מאתר AllMusic תיאר את השיר כ"אדיר" וכתב שהוא מדגים את "הכישרון המתפרץ" של הלהקה.

## משתתפים
לפי איאן מקדונלד:
* ג'ון לנון – שירה מובילה, גיטרת קצב
* פול מקרטני – קולות הרמוניה, גיטרה בס
* ג'ורג' הריסון – גיטרה מובילה
* רינגו סטאר – תופים

## גרסאות כיסוי
* להקת The Smithereens הקליטה גרסת כיסוי לשיר עבור אלבומם !Meet The Smithereens.

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:סינגלים בהוצאת אפל רקורדס
מחוז צפון סקסוניה

מחוז **סקסוניה הצפונית** (בגרמנית: **Nordsachsen**) הוא מחוז בצפון מדינת סקסוניה שבגרמניה.

## ערים ועיירות
במחוז 11 ערים ו-19 עיריות מקומיות. להלן רשימת הערים:

## קישורים חיצוניים

צפון סקסוניה
בפונדק קטן

"**בפונדק קטן**" הוא שיר שכתב אהרן שבתאי והלחין וביצע בני ברמן בשנת 1959. השיר נחשב לאחד מהמפורסמים ביותר של ברמן. בשיר השתתף גם הפסל הישראלי אריק אמיר (אריק מחקה החיות) בקולות נץ, אופנוע וים.

בשנת 1995, הקליטה להקת הפאנק רוק הישראלית "השפן הנכון" גרסת כיסוי מתוך אלבום הבכורה שלה, "השטרודל האנושי". בוידאו קליפ של השיר בבימויו של ירון גת, מופיע בני ברמן בהופעת אורח. 

## אודות השיר
השיר עוסק בשלוש נשים היושבות בפונדק קטן השוכן בנמל קטן גם כן. כמו כן, לצידן יושב גם קברניט בעל רגל מעץ. בפזמון השיר אומר הקברניט שביום למחרת תיקח אותו ספינה אל הים.

בכל בית מהבית השני עוזבת אישה אחת את הפונדק. תחילה עוזבת אחת יחד עם חתן על אופנוע, השנייה מועלמת בעזרת קוסם שהופך אותה לנץ, ולבסוף נשאר הקברניט עם האישה האחרונה – והוא דוחה אותה ומתכעס.

## קישורים חיצוניים

* "בפונדק קטן", באתר הספרייה הלאומית
* 
* אקורדים לשיר, באתר Tab4u
* 15px "בפונדק קטן" בביצוע בני ברמן, סרטון בערוץ יוטיוב

## הערות שוליים

קטגוריה:שירים בעברית
תומאש ריביירו

**תומאש ארסטה ברנקו מצ'אדו ריביירו** (בפורטוגזית: **Tomás Aresta Branco Machado Ribeiro**; נולד ב-30 באפריל 1999 בליסבון שבפורטוגל) הוא כדורגלן פורטוגזי המשחק בעמדת הבלם בקבוצת קולטורל לאונסה.

## קריירת מועדונים
ריביירו גדל במחלקות הנוער של אלטה דה ליסבון ו-CAC פונטיניה, ובגיל 15 הצטרף למחלקת הנוער של בלננסש. הוא שיחק בבלננסש סאד הממותגת מחדש במסגרת ליגת העל הפורטוגלית, ולאחר מכן בגראסהופרס ציריך מליגת העל השווייצרית ובוויטוריה דה גימארייש מליגת העל הפורטוגלית.

ב-10 בינואר 2025 חתם בפארנסה מליגת העל הפורטוגלית. ב-14 בינואר ערך את הופעת הבכורה שלו במועדון, בהפסד 3-1 לבנפיקה ליסבון במסגרת שלב שמינית הגמר של הגביע הפורטוגלי לעונת . ב-19 בינואר ערך את הופעת הבכורה שלו בליגה במדי המועדון, בתיקו 0-0 נגד מוריירנסה במסגרת המחזור ה-18 לעונת 2024/2025. ב-2 באפריל הבקיע את שערו היחיד במדי המועדון, בהפסד 3-2 לבנפיקה ליסבון במסגרת המחזור ה-27 בליגה. בסך הכל ערך תשע הופעות ליגה במדי המועדון, ובתום העונה שוחרר מהמועדון.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלני בלננסש סאד
קטגוריה:כדורגלני גראסהופרס ציריך
קטגוריה:כדורגלני ויטוריה דה גימארייש
קטגוריה:כדורגלני פארנסה
קטגוריה:כדורגלני קולטורל לאונסה
קטגוריה:פורטוגזים שנולדו ב-1999
מכונת המחץ

**מכונת המחץ** (באנגלית: **The Smashing Machine**) הוא סרט דרמת ספורט ביוגרפי אמריקאי משנת 2025 בבימויו של בני ספדי שגם כתב את התסריט, ערך והשתתף בהפקה. בסרט מככב דוויין ג'ונסון בתפקיד המתאבק ולוחם ה-MMA מארק קר , כשלצידו מככבת אמילי בלאנט בתפקיד אשתו של קר, דון סטייפלס.

הסרט הוקרן בבכורה עולמית במסגרת התחרות הראשית בפסטיבל הסרטים של ונציה ה-82 ב-1 בספטמבר 2025, וזיכה את ספדי בפרס אריה הכסף לבימוי. הוא עלה לאקרנים בארצות הברית ב-3 באוקטובר 2025 על ידי A24.

## רקע עלילתי
סיפורו חייו והקריירה של לוחם ה-MMA וה-UFC מארק קר.

## שחקנים
* דוויין ג'ונסון – מארק קר
* אמילי בלאנט – דון סטייפלס, אשתו של מארק
* ריאן ביידר – מארק קולמן
* באס ראטן – בתפקיד עצמו
* אלכסנדר אוסיק – איגור וובצ'נצ'ין
* לינדזי גאווין – אליזבת קולמן
* סאטושי אישי – אנסון אינואה
* ג'יימס מונטאסרי – אקירה שוג'י
* יוקו האמורה – קזויוקי פוג'יטה
* סטיבן קוואדרוס – בתפקיד עצמו
* פול צ'נג – מסאקי סאטאקה
* סייבורג אבראו – פאביו גורגל
* אנדרה טריקוטו – פול וארלאנס
* מרקוס אורליו – מסטרה האלק
* וויטני מור – ז'קלין
* פול לזנבי – הנס ניגמן
* אולגה דז'יורק – המתרגמת של וובצ'נצ'ין
* אריק אודבאטר
* זואי קוסוביץ' – מקנזי קולמן

## הפקה
בדצמבר 2023 הוכרז כי סרט דרמת ספורט ביוגרפי המבוסס על חייו והקריירה של המתאבק מארק קר נמצא בפיתוח ב-A24, כאשר בני ספדי כותב ומביים ודוויין ג'ונסון עתיד לככב. זהו הפרויקט הראשון של ספדי לבדו לאחר שעבד על כל הפרויקטים הקודמים כצמד עם אחיו ג'וש. הוא פיתח אותו עם ג'ונסון מאז 2019.

במהלך טקס פרסי אוסקר 2024 אישר ג'ונסון שאמילי בלאנט תככב לצידו בסרט בתפקיד אשתו דאז של קר, דון סטייפלס. במאי 2024 נודע על הצטרפותם של לינדזי גאווין, אלכסנדר אוסיק, ריאן באדר, באס ראטן וזואי קוסוביץ' לצוות השחקנים.

צילומי הסרט העיקריים החלו ב-21 במאי 2024. הצילומים התקיימו בניו מקסיקו, טוקיו וונקובר והסתיימו ב-7 באוגוסט 2024. הצלם מייסאו בישופ, שעבד עם האחים ספדי בסדרת הטלווזיה "הקללה" צילם את הסרט בסרט 16 מ"מ, כאשר המוזיקאית הבלגית נלה סינפרו הלחינה את הפסקול.

## ביקורות
באתר Rotten Tomatoes הסרט קיבל 70 אחוזי טריות המבוססים על 292 ביקורות. באתר Metacritic עומד הסרט על ציון ממוצע משוקלל של 65 המבוסס על 55 מבקרים, נתון המצביע על הערכה 'חיובית בדרך כלל'.

## פרסים ומועמדויות

## קישורים חיצוניים

## הערות שוליים

קטגוריה:סרטי 2025
קטגוריה:סרטי אגרוף